**ДОКЛАД**

**за дейността и финансово-икономическото състояние на БНЕБ ЕАД за периода 01.01.2015– 30.06.2015 г.**

1. **AНАЛИЗ НА ТЪРГОВСКАТА ДЕЙНОСТ**
2. **Наименование, адрес и актуални данни по последна регистрация**

„Българска независима енергийна борса” ЕАД (БНЕБ) е дружество регистрирано в Търговския регистър при Агенцията по вписванията, ЕИК 202880940, със седалище и адрес на управление гр. София, ул. Веслец 16. Дружеството е учредено за неопределен срок. Регистрирано е по Закона за данък върху добавената стойност.

БНЕБ е с капитал 1 214 800 (един милион двеста и четиринадесет хиляди и осемстотин) лева, разпределен в 121 480 (сто двадесет и една хиляди четиристотин и осемдесет) поименни акции с номинална стойност 10 лева всяка една. Капиталът е изцяло внесен от „Български енергиен холдинг” ЕАД (БЕХ).

1. **Собственост и управление**

Едноличен собственик на капитала на дружеството е „Български Енергиен Холдинг“ (БЕХ) ЕАД, регистрирано в Търговския регистър при Агенцията по вписванията с ЕИК 831373560.

Органите на управление са: Общото събрание (едноличен собственик на капитала) и Съвета на директорите (СД). Правата на едноличния собственик на капитала се упражняват от Съвета на директорите на БЕХ ЕАД. Съветът на директорите на БНЕБ ЕАД се състои от три члена, с тригодишен мандат. Съветът на директорите е в състав:

* Нина Чупарова – председател на СД;
* Константин Константинов – изпълнителен директор и член на СД;
* Вяра Маринова – член на СД.

Организирането на дейността и оперативното ръководство се осъществяват от изпълнителния директор в съответствие с решенията на Общото събрание и Съвета на директорите на БНЕБ ЕАД.

1. **Описание на дейността на БНЕБ ЕАД**

Дружеството е създадено с Решение по т. I.7 от Протокол № 72-2013/ 11.12.2013 г. през на Съвета на директорите на БЕХ. През месец януари 2014 г. БНЕБ подава заявление в Държавната комисия за енергийно и водно регулиране (ДКЕВР) за издаване на лицензия за дейността „организиране на борсов пазар на електрическа енергия“. С решение № Л-422 от 31.03.2014 г., ДКЕВР издава лицензия за съответната дейност за срок от 10 години.

Лицензионната дейност, която дружеството възнамерява да развива включва борсов пазар „ден напред“ (day ahead market) и борсов пазар „в рамките на деня“ (intraday market). Тези пазарни сегменти ще бъдат обединени към вътрешнообщностните за Европейския съюз електроенергийни борсови пазари „ден напред“ и „в рамките на деня“, съгласно възприетите на европейско ниво механизми.

Нелицензионната дейност, която дружеството възнамерява да развива включва администриране на пазари за физически фючърс договори (physical futures contract) и финансови фючърс договори (financial futures contract) за електрическа енергия.

Дейността на БНЕБ е тясно свързана с процеса на либерализация и обединяване на електроенергийните пазари в Европейския съюз и гарантира прозрачност, равнопоставеност, недискриминация, сигурност за участниците на пазара на електрическа енергия.

БНЕБ ще допринесе за развитието на пазара на електроенергия в България, като чрез интегрирането на нови сегменти за търговия ще даде възможност за въвеждане на нови инструменти и продукти за търговия и ще задоволи нарастващите нужди на търговските участници, като им даде възможност за гъвкавост в управлението на портфолиата им.

**Борсов пазар „ден напред“ и „в рамките на деня“**

Сделките на борсов пазар „ден напред“ (day ahead market) се осъществяват в деня предхождащ дена на физическа доставка. Борсов пазар „ден напред“ работи на принципа на аукциона. Съгласно механизмът за функциониране на този пазарен сегмент възприет на общоевропейско ниво, резултат от функционирането на борсов пазар „ден напред“ е формирането на единни равновесни цени за всеки час на доставка, валидна за всички сделки за конкретния час, получена в резултат на отчитане съвкупното търсене и предлагане, както е изобразено в следната графика:

Пазарната цена и пазарното количество се определят след проведен търг с тайно наддаване, където в определен диапазон от време участниците подават своите оферти. В определен час, подаването на оферти приключва и алгоритмът EUPHEMIA изчислява пазарната цена и съответното количество, като максимизира общото благосъстояние за всички пазарни участници.

EUPHEMIA[[1]](#footnote-2) е нарочен алгоритъм, създаден от консорциум от седем европейски борсови оператори, одобрен от системните им оператори, както и от ACER. Той е възприет на общоевропейско ниво за процеса по обединяване на борсовите пазари (market coupling). EUPHEMIA гарантира постигането на:

1. Максимално общо благосъстояние за всички пазарни участници;
2. Максимално конкурентна цена за електрическа енергия;
3. Ефективно имплицитно разпределение на трансграничните капацитети.

Сделките на борсов пазар „в рамките на деня“ (intraday market) се осъществяват в деня на доставка, в рамките на часа преди момента на физическа доставка. За разлика от аукционния принцип на борсов пазар „ден напред“, борсов пазар „в рамките на деня“ е непрекъснат пазар, тоест от отварянето на търговската сесия до затварянето й участниците могат постоянно да подават оферти в системата и сделките се сключват по време на търговската сесия. Подадените оферти са видими за другите участници, но анонимно.

Борсовият пазар за електрическа енергия дава възможност на всички, регистрирани на дадения пазарен сегмент търговски участници да коригират прогнозното си търсене или предлагане във време близко до времето на доставка и така да намалят финансовия риск и потенциалните загуби от участие на балансиращия пазар.

Борсовият пазар на електрическа енергия има за цел да:

* Създаде условия за формиране и функциониране на пазар на електрическа енергия в конкурентна, прозрачна и недискриминационна среда;
* Предотврати възможности за злоупотреба с пазарна сила;
* Определи равновесни и референтни цени на електрическата енергия, съгласно търсенето и предлагането;
* Използване оптимално ограничените преносни способности на междусистемните електропроводи посредством имплицитни разпределение на дневна база и в рамките на деня чрез борсовия пазар, след осъществяването на ценово обединение на пазарите;
* Създаде условия за повишаване на ликвидността и прозрачността на пазара;
* Насърчава лоялна конкуренция и лесен достъп за търговските участници;
* Насърчава участието на нови пазарни участници;
* Разпределя ефективно ресурсите в сектор електроенергетика;
* Разшири географския обхват на пазара и насърчава регионално сътрудничество.

Старт на опериране на борсов пазар „ден напред“ е планиран за четвърто тримесечие на 2015 г. Старт на опериране на борсов пазар „в рамките на деня“ е планиран за четвърто тримесечие на 2016 г.

През първо шестмесечие на 2015 г. БНЕБ ЕАД осъществява подготвителни дейности и работи активно за реален старт на борсов пазар „ден напред“. На 21.04.2015 г. БНЕБ ЕАД и Nord Pool Spot SE подписаха Споразумение за сътрудничество, целящо създаването на конкурентен борсов пазар „ден напред“ за търговия с електрическа енергия в България.

**Пазар за физически и финансови фючърс договори**

Пазарът за физически фючърс договори (physical futures contracts) предоставя на пазарните участници обединена платформа, на която могат да сключват сделки за продажба и покупка на електрическа енергия за различни времеви интервали (седмица, месец, година или друг период по-рано от деня предхождащ деня на физическа доставка) и ще гарантира по-голяма прозрачност и равнопоставеност.

Пазарът за финансови фючърс договори (financial futures contracts) предоставя на пазарните участници обединена платформа седмица, месец, година или друг период по-рано от деня предхождащ деня на финансов сетълмент. За разлика от физическите фючърс договори, при финансовите фючърс договори няма физическа доставка на електрическа енергия.

Вземайки предвид тенденцията, която се наблюдава на европейските електроенергийни пазари, оперирането на платформа за сключване на двустранни договори за покупко-продажба на електрическа енергия е пряко свързана с предмета на дейност на пазарните оператори. Като примери биха могли да бъдат посочени следните примери:

* Унгарският пазарен оператор HUPX администрира пазара за дългосрочни договори с физическа доставка (HUPX PhF).
* Румънският пазарен оператор оперира четири на брой търговски платформи за двустранни договори за електроенергия, както и такива, на които се търгуват газ, зелени сертификати и сертификати за въглеродни емисии.
* Италианският пазарен оператор администрира също пазар за двустранни договори, използвайки търговска платформа, свързана с търговската платформа Global Vision.

Пазарът за фючърс договори допълнително ще допринесе за развитието на електроенергийния пазар в България, като внесе по-високо ниво на прозрачност на ценообразуването на пазар на едро, чрез осигуряване на конкурентна, прозрачна и недискриминационна среда за пазарните участници.

Старт на опериране на пазар за физически фючърс договори е планиран за четвърто тримесечие на 2015 г. Старта на опериране на пазар за финансови фючърс договорите зависи от развитието на останалите пазарни сегменти, тъй като той представлява дериватен пазар, резултиращ от останалите.

През първо шестмесечие на 2015 г. БНЕБ ЕАД осъществява подготвителни дейности и работи активно за реален старт на пазар за физически фючърс договори. Предстои да бъде сключен договор през второ шестмесечие с доставчик на платформа за опериране на пазарния сегмент.

Взаимодействието между различните пазарни сегменти е изобразено следната графика.

Видно от горното е, че пазарните участници първо търгуват на дългосрочните пазари, за да си гарантират основната част от необходимите количества за покупка и продажба. Борсовите сегменти са ключови за оптимизиране на портфолиата на пазарните участници преди доставката в реално време. Участието на борсовите пазари също така минимизира небалансите и облекчава управлението на електроенергийната система на страната в реално време.

1. **Законова и нормативна уредба:**

БНЕБ ЕАД внесе предложение за изменение и допълнение на Закона за енергетиката и на ПТЕЕ. Промените предложени от БНЕБ ЕАД ще приведат ПТЕЕ в съответствие с процеса на обединение на европейските пазари на електрическа енергия. В тази връзка при обединение на пазара изчисляване на цената на електрическата енергия, в зависимост от предоставените капацитети ще се извършва от нарочен алгоритъм наречен EUPHEMIA, създаден от консорциум от седем европейски борсови оператори, одобрен от системните им оператори, както и от ACER. Към момента ПТЕЕ не е в съответствие с възприетия на европейско ниво алгоритъм.

Измененията ще позволят на България да унифицира правилата си с тези на други оператори с оглед действащите им търговски платформи в рамките на европейския пазар. Без тези изменения, включването на България в процеса на пазарно обединение няма да бъде възможно.

1. **Процедури:**

На база на конкурсни процедури дружеството избра обслужващи банки, доставчик на услуги по опериране на борсов пазар „ден напред“, възложи изработката на търговска марка и интернет страница.Финализират се преговорите по конкурсна процедура за предоставяне на платформа за опериране на търговски сесии за сключване на двустранни договори за покупко-продажба на електрическа енергия.

**АНАЛИЗ НА ФИНАНСОВО-ИКОНОМИЧЕСКОТО СЪСТОЯНИЕ**

В следната таблица са представен отчет за финансовото състояние за първо полугодие на 2015 г., спрямо първо полугодие на 2014 г.

1. **Баланс**

Нетекущи активи – Към нетекущите активи на дружеството спадат внесената такса в ДКЕВР във връзка с Решение № Л-422 от 31.03.2014 г., с което ДКЕВР определя БНЕБ ЕАД за получател на лицензия № Л-422-11 за дейността „организиране на борсов пазар на електрическа енергия“, за срок от 10 (десет) години. Съществено увеличение се наблюдава в разходи за придобиване на нематериални активи свързани с платформата за опериране на борсов пазар „ден напред“, следствие от протичащите дейности по подготовката на стартирането на пазарния сегмент.

Текущи активи – Текущите активи се състоят осноно от пари и парични еквиваленти в размер на 876 хил. лева, които представляват средствата внесени от БЕХ ЕАД в капитала на дружеството.

Капитал – Акционерният капитал е представен в отчета по неговата номинална стойност и съответства на актуалната му съдебна регистрация. Към 30.06.2015 година БНЕБ ЕАД има регистриран капитал в размер на 1214800лева, разпределен в 121 480 броя поименни акции с номинална стойност на всяка акция 10 лева. Същевременно, дружеството не реализира приходи и има натрупана загуба за предходни години в размер на 83 хил. лева и загуба за периода в размер на 93 хил. лева.

Нетекущи задължения – През първо полугодие на 2015 г. БНЕБ ЕАД предсрочно изплати заем от БЕХ ЕАД в размер на 47 хил. лева. Към 30.06.2015 г. БНЕБ ЕАД няма нетекущи задължения.

Текущи задължения – Дружеството има текущи задължения към персонала, социалното осигуряване и към бюджета в размер на 9хил. лева към края на отчетния период.

1. **Приходи и разходи**

**Приходи**

През отчетния период дружеството не реализира приходи. За да започне да генерира приходи е необходимо да бъдат имплементирани решенията/платформите за опериране на борсов пазар „ден напред“ и пазар чрез двустранни договори.

**Разходи**

Извършените разходи за дейността за отчетния период възлизат на 91хил. лева, като основните пера са разходи за персонал (36%), други разходи – представителни и командировки (26%) и разходи за външни услуги (19%).

**Финансов резултат**

БНЕБ ЕАД приключи отчетния период с нетна загуба в размер на 93 хил. лева.

1. **Паричен поток**

Отчета за паричния поток на БНЕБ ЕАД е изготвен по прекия метод.

Плащанията за оперативна дейност за периода възлизат на 93 хил.лева., а за инвестиционна дейност на 152 хил. лева.През първо полугодие на 2015 г. БНЕБ ЕАД предсрочно изплати заем от БЕХ ЕАД в размер на 47 хил. лева.

Постъпления са регистрирани в размер на 1 165 хил. лева внесени от едноличния собственик на капитала в акционерния капитал на дружеството.

1. **Отчет за промени в собствения капитал**

През първо полугодие на 2015 г. капиталът на дружеството бе увеличен от команията майка (БЕХ ЕАД) на два пъти във връзка с обезпечаване на предстоящото сключване на договори с доставчици на платформи и услуги за опериране на пазарните сегменти. На 14.01.2015 г. регистрираният капитал на дружеството бе увеличен с 300 000 лева, разпределени в 30 000 броя поименни акции с номинална стойност на всяка акция 10 лева. Капиталът беше увеличен повторно на 28.05.2015 г. с 814800 лева, разпределени в 81480 броя поименни акции с номинална стойност на всяка акция 10 лева. В края на отчетния период регистрираният капитал на дружество възлиза на 1214800 лева.

|  |  |  |  |  |  |  |
| --- | --- | --- | --- | --- | --- | --- |
| **към 30.06.2015 г.** |  |  |  |  |  |  |
|  |  |  |  |  | (в хилядилева) | |
| **Показатели** | **Пояснения** | **Основенакционеренкапитал** | **Неразпределенапечалба** | **Непокритазагуба** | **Текущапечалба/загуба** | **Общособственкапитал** |
| Салдокъм 31 декември 2014 година |  | 50 | - | - 83 | - | - 33 |
|  |  |  |  |  |  |  |
| Промени в собствениякапиталза I-вополугодиена 2015 г. |  |  |  |  |  |  |
| Емисиянаакции |  | 1165 |  |  |  | 1165 |
| Финансоврезултатза I-вополугодиена 2015 г. |  |  |  |  | -93 | -93 |
|  |  |  |  |  |  |  |
| Салдокъм 30 юни 2015 година |  | 1,215 | - | - 83 | - 93 | 1,039 |

1. EU + Pan-European Hybrid Electricity Market Integration Algorithm [↑](#footnote-ref-2)